ગાંધીજીનાં ઉપરોક્ત વિચારો આજની સાંપ્રત પરિસ્થિતિ માટે પણ એટલાંજ સચોટ છે.આજે દેશમાં દરેક વર્ગને, દરેક સમાજને અને દરેક ધર્મ કે સંપ્રદાયના લોકોને જુદાં જુદાં રાજકીયપક્ષો દ્વારા પોતાના અધિકારો ના નામે ઉશ્કેરવાના પ્રયાસો થઇ રહ્યાં છે.માનવતા,સદભાવના,રાષ્ટ્રપ્રેમ અને રાષ્ટ્ર્વિકાસની વાતો કરનારાઓને વેદિયા ગણાવી તેની મજાક ઉડાડવામાં આવે છે.મહાત્મા ગાંધીની ૧૫૦મી જયંતીની ઉજવણી ત્યારે જ સાર્થક ગણાશે, જયારે આપણે બધાં આપણાં રોજબરોજના જીવનમાં ગાંધીજીનાં વિચારોને આત્મસાત કરી તે પ્રમાણે જીવન જીવીએ.સતાલાલચી રાજકીયપક્ષોને આપણે રાષ્ટ્રપ્રથમના ભાવ સાથે આપણી એકતા અને સમજદારી દ્વારા સાચો પાઠ ભણાવીએ અને સાચી લોકશાહીના જતન માટે તેમજ દેશનાં સર્વાંગી વિકાસ માટે રાષ્ટ્રહિતાર્થે કાર્યરત શક્તિઓને સાથ આપી ગાંધીજીનાં સપનાનાં ભારતના નિર્માણમાં સહયોગી બનીએ તે જ અભ્યર્થના. ભારત માતા કી જય – વન્દેમાતરમ